Seba wayîrvejîyayîşê grevê vêşanîye yê bêdem û bêagêrayîşî yo ke vera tecrîdkerdişê Rayberê Şarê Kurdî Abdullah Ocalanî yenê viraştene, 11'ê Nîsane Wan de grevê vêşanîye biagêrayîşî dest pêkerdibi. Grev bi gruba 3. dewam keno.
Gruba hîrêyine 11 kesan ra yena pê û ê do hîrê rojî grevî dewam bikerê. Seba çalakwananê grevê vêşanîye tîyatrogeran hunerê xo pêşkêş kerdî û hunermedanê Merkezê Kulturî yê Serhedî zî deyîrî vatî.
